Finalitza la primera part de la veda de pesca de Palamós | Ràdio Sant Feliu\nFinalitza la primera part de la veda de pesca de Palamós\nAquest diumenge ha finalitzat la primera part de la veda de pesca de gamba de la confraria de pescadors de Palamós, al Baix Empordà. Segons informa el DDG, durant cinc setmanes, les 17 embarcacions dedicades a la pesca de la gamba s´han quedat amarrades a port. Avui, si el temps ho permet, tornaran a sortir a feinejar. Els pescadors confien que sigui un bon any, com el 2015. No obstant això també estan a l´expectativa de com pot haver afectat les altes temperatures d´aquest hivern a aquesta espècie. “No sabem mai com pot anar, nosaltres anem a l´aventura, el que sí que està clar és que hem tingut temperatures anormals”, ha explicat el patró major de la confraria de Palamós, Francesc Benaiges. D´altra banda, els pescadors de Palamós confien que l´any que ve ja s´hagin unificat les vedes arreu del territori per evitar problemes com els que van haver-hi amb algunes barques de Roses que anaven a feinejar a la costa del Baix Empordà. “S´han acabat les cinc setmanes que ens havíem plantejat i tal com marca l´ordre ministerial”, ha detallat Benaiges. En principi, els pescadors de gamba tornaran a fer una setmana de veda a mitjans de març i, posteriorment, altres setmanes alternades fins a completar els dos mesos previstos. En principi, aquest dilluns ja poden tornar a sortir a la mar per començar a buscar una de les icones gastronòmiques més conegudes de Palamós. “No sé si podrem perquè es preveu una forta tramuntana, nosaltres ho intentarem i tenim dret a pescar durant tres setmanes”, ha explicat Benaiges.\nEn aquest sentit, els pescadors confien poder repetir els bons resultats de captures de l´any passat però, al mateix temps, temen els efectes de les altes temperatures d´aquest hivern. “Aquest any, excepcionalment, hem tingut temperatures anormals; no hi ha hagut la tramuntana que hi havia d´haver”, ha comentat Benaiges. No obstant això, estan esperançats perquè al desembre, quan van deixar de pescar, hi havia bones captures. “Faria falta estudis científics per veure què passa al mar però no hi ha pressupost i, per això, nosaltres hem d´anar sempre a l´aventura”, ha detallat.\nDe moment, el que sí que han notat any rere any és l´augment de meduses al mar. “Creiem que no és bo perquè es mengen molt de plàncton i això pot perjudicar a altres espècies. Potser aquest any les altes temperatures ens beneficiaran en algunes coses però perjudicaran la pesca d´altres peixos”, ha comentat. “A nosaltres, ens preocupa molt el canvi climàtic, pot ser molt perjudicial per al nostre sector”, ha afegit.\nPer últim, Benaiges ha explicat que de cara a l´any vinent confien que ja s´hagin unificat els calendaris de les vedes arreu del territori. D´aquesta manera, esperen evitar problemes com els que van tenir ara fa unes setmanes quan van detectar que algunes barques de Roses anaven a pescar gamba a la costa del Baix Empordà. “Per problemes administratius s´ha anat endarrerint aquesta qüestió però esperem que l´any vinent tots estiguem regits per una mateixa ordre i les administracions mirin de fer-ho millor”, ha conclòs.


Pego podria rebre del Fons autonòmic de Cooperació Municipal entre 140.000€ i 280.000€ en 2017 – Ràdio Pego\nLa xifra final depèn de la decisió que prenga la Diputació d’Alacant, si esta se suma o no a participar en el mateix. Esta és la informació que els va transmetre als i a les representants municipals de la Marina Alta i Baixa, el director general d’Administració Local, Antoni Such, dimarts passat a Dénia.\nEl passat dimarts, a l’Ajuntament de Dénia es va produir una trobada de treball entre el director general d’Administració Local, Antoni Such, el director territorial de Presidència, Esteban Vallejo i els alcaldes i les alcaldesses de les poblacions de la Marina Alta i Baixa. La temàtica va ser el Fons autonòmic de Cooperació Municipal.\nLa creació d’este fons es va incloure en l’Estatut d’Autonomia de 2006 i va tornar a recollir-se en la nova Llei de Règim Local de 2010, però sense que es concretara ni la quantia ni el mecanisme de repartiment. La finalitat del Fons de Cooperació Municipal és permetre que les localitats participen dels ingressos autonòmics com a compensació a les «competències impròpies», aquelles que executen les corporacions i que en realitat corresponen a l’Administració estatal i, principalment, a l’autonòmica.\nDes de 2006, però, no s’ha dotat de partida pressupostària al Fons autonòmic de Cooperació Municipal, un fet que el Conseller d’Hisenda, Vicent Soler, va anunciar a l’octubre que anava a canviar. I és que el Consell ha dotat pressupostàriament la partida destinada al Fons de Cooperació Municipal per al proper pressupost de la Generalitat, el de 2017. Soler va explicar en octubre que els diners d’eixe fons es repartirà segons criteris objectius, entre els quals es valoraran la població i les necessitats reals dels ajuntaments, i no de forma arbitrària i discrecional, tal com l’anterior Executiu distribuïa les ajudes.\nDurant la reunió de dimarts passat a Dénia, el director general d’Administració Local, Antoni Such, va detallar que el Fons Autonòmic de Cooperació Municipal, destinarà 13,7 milions d’euros als consistori alacantins, com explicava per a Ràdio Pego l’alcalde de la localitat, Enrique Moll.\n«Estem parlant de al voltant d’uns 14€ per habitant», detallava Moll i calculava el que, aproximadament, rebria Pego tenint en compte els 10.000 habitants de base que té el municipi, al voltant d’uns 140.000€ per part de la Generalitat i, si la Diputació d’Alacant participara en eixe fons, rebria uns 140.000€ més, el que sumaria al voltant de 280.000€ el que el Fons de Cooperació Municipal destinaria a Pego. Apuntava l’alcalde que estos diners s’assignarien «a despesa corrent [perquè] no va lligat a cap tipus d’inversió, t’ho pots gastar en el que vulgues i va directament al capítol 4».\nEl fet que l’equip de govern destine la quantitat que rebrà del Fons de Cooperació Municipal a despesa corrent, permetrà alliberar els diners que inicialment estaven pressupostats en eixa partida a d’altres qüestions. Un extrem que confirma Enrique Moll. L’alcalde, però, no avançava on es redistribuirien eixos diners, tot i que suggeria que podrien anar a inversions, campanyes de conscienciació, festes o associacions, entre d’altres.\nInformava Enrique Moll que la Diputació de València i la Diputació de Castelló han signat un conveni d’adhesió a este fons i, per tant, participaran en ell de forma activa., Segons va traslladar el director general d’Administració Local als representants municipals de les dos Marines, la Diputació d’Alacant ja ha estat convidada a participar en el fons. De moment, però, Such encara no ha rebut resposta. No obstant això, a l’octubre passat, l’entitat provincial que presidix el popular Cèsar Sánchez va considerar que per a entrar a formar part del fons autonòmic de cooperació municipal, la Generalitat li devia pagar a la Diputació d’Alacant, com a condició prèvia, 70 milions d’euros en compensació pels serveis sanitaris que presta i les competències dels quals les té el Consell. Convertint-se així esta nova proposta del Consell en un nou cavall de batalla entre les dos administracions.\n«El Decret es publicarà abans de finals de mes», segons va informar Such als alcaldes i les alcaldesses presents a la reunió de dimarts passat a Dénia. «I amb els diners de Conselleria podem comptar perquè ja estan pressupostats», afirmava Enrique Moll. Estos diners es transferirien als ajuntaments «a partir del 30 de març [quan] rebríem el 50% del que seria la part de la Conselleria i a partir del 30 de setembre rebríem l’altre 50%», explicava l’alcalde. El que falta confirmar és la baremació.\nEls criteris de repartiment dels 13,7 milions destinats a la província d’Alacant per als seus ajuntament estaran basats en la població del municipi, encara que inclouran elements correctors perquè els pobles xicotets no queden relegats econòmicament a un segon terme per eixe motiu.\n← Arriba el concert més especial de l’any per a la banda de música de Pego, el Concert de Santa Cecília\nPego es vacuna contra la violència de gènere →


Anhidre - Viquipèdia, l'enciclopèdia lliure\nsubstància sense aigua\nAnhidre com a terme general és una substància que no conté aigua. Per obtenir la forma anhidra d'una substància hi ha diversos procediments.\nEn molts casos la presència d'aigua pot evitar que es produeixi una reacció química, o formar productes no desitjats. Per a prevenir-ho es fan servir solvents anhidres per portar a terme certes reaccions. Per exemple cal solvents anhidres en la reacció de Grignard i la reacció de Wurtz.\nLa forma més comuna per obtenir la forma anhidra d'un solvent és portar-los a bullir en presència d'una substància higroscòpica. Per a fer-ho el metall més emprat és el sodi. Recentment han aparegut al mercat columnes de purificació de solvents (conegudes com a columnes de Grubb), que minimizen els perills dels mètodes clàssics de deshidratació.\nSubstàncies que són gasos en condicions normals es fan servir com solucions aquoses concentrades. Per evitar ambigüitats per a referir-se a la forma gasosa es fa servir el terme anhidre després del nom de la substància. Per exemple:\nEl clorur d'hidrogen gasós es diu anhidre per diferenciar-lo de la forma comercial més comuna que consisteix en una solució aquosa 37% m/m.\nL'amoníac anhidre és el gas, a diferència de la solució aquosa que es coneix com a hidròxid d'amoni.\n↑ «Guidelines for solvent purification at UC Davis». Arxivat de l'original el 2006-09-04. [Consulta: 1r novembre 2010].\nObtingut de «https://ca.wikipedia.org/w/index.php?title=Anhidre&oldid=28528294»\nDarrera modificació: 31 oct 2021 a les 23:47\nLa pàgina va ser modificada per darrera vegada el 31 oct 2021 a les 23:47.


L'anna i el pep 1 - La tienda de Sofía\nL'anna i el pep 1.\nUn clàssic del còmic infantil centreeuropeu: el primer volum de les aventures dels ratolinets Anna i Pep.\nTant a la ciutat com al camp, han de fer front a misteris i malfactors de tota mena. En el món que els envolta -que sovint és màgic- els problemes no tenen necessàriament una solució fàcil, i les trampes i les mentides dels grans s'assemblen molt a les nostres, les dels humans. Tot i així, en les seves peripècies hi regna sempre el bon humor.\nDesde fa trenta anys, els episodis protagonitzats per l'Anna i el Pep han fet somniar les nenes i els nens d'un preciós racó d'Europa, la República Txeca. T'atreveixes a endinsar-te amb ells en aquestes fantàstiques aventures?


Només una de cada quatre converses al pati dels centres educatius urbans és en català - Diari de Girona\nNomés una de cada quatre converses al pati dels centres educatius urbans és en català\nLa Plataforma per la Llengua anuncia que promourà una campanya per conscienciar la comunitat educativa i implicar l'administració · L'entitat alerta que hi ha «una situacio sociolingüística greu» · L'estudi s'ha fet a 50 centres d'ensenyament\nacn / ddg 19.07.2019 | 00:24\nNomés una de cada quatre converses al pati dels centres educatius urbans és en català Diari de Girona\nNomés una de cada quatre converses als patis d'escoles i instituts en zones urbanes és en català, segons un estudi que ha presentat Plataforma per la Llengua, i que s'ha dut a terme també a Girona, Lloret de Mar, Blanes i Figueres, encara que les dades d'aquestes problacions no s'ofereixen detallades, sinó que contribueixen a nodrir les mitjanes.\nL'entitat ha alertat que hi ha «una situació sociolingüística greu» i ha anunciat que a partir de la tardor promourà una campanya per conscienciar sobre l'ús de la llengua. L'organització ha anunciat que la iniciativa estarà encarada a tota la societat, però «especialment a la comunitat educativa», i que demanarà més implicació a l'administració perquè es «garanteixin els drets i projectes lingüístics existents», i s'impulsi «la creació de nous referents culturals i de lleure en català per a joves».\nL'estudi s'ha realitzat en 50 centres educatius dels 35 municipis més poblats de Catalunya, amb representació de les quatre demarcacions. S'han recollit dades de 750 alumnes i 50 professors a través d'un mètode observacional, que consistia a analitzar les interaccions entre alumnes i entre alumnes i professors durant el desenvolupament d'una activitat lúdica a l'hora de l'esbarjo, sense que els centres educatius fossin informats sobre la verdadera naturalesa de les dades que s'estaven recollint i sense que l'observador hi intervingués.\nPer tal de triar els centres educatius també s'ha tingut en compte el criteri de «condició lingüística ambiental». És a dir, s'ha triat en cada municipi un centre d'un districte amb un coneixement del català dels alumnes mitjà coincident amb el dels habitants del municipi.\nEls resultats de l'estudi mostren que, globalment, el 24,3% de les converses entre alumnes als patis d'escoles i instituts urbans són en català, tot i que també reflecteix una diferència important entre els centres d'educació primària i secundària. Mentre que en escoles l'ús del català és d'un 35%, als instituts cau fins al 14,6%.\nEl president de Plataforma per la Llengua, Òscar Escuder, ha explicat que la possible causa d'aquest descens és la manca de «referents culturals i de lleure per als adolescents». «Els joves volen assemblar-se als seus referents, que en aquestes edats es troben sobretot en xarxes socials com Instagram o YouTube, on el castellà és molt majoritari».\nUna altra dada que ha volgut destacar Plataforma per la Llengua és el fet que fins i tot en les zones més preeminentment catalanoparlants, l'ús del català a la Secundària a l'hora del pati es veu superat pel castellà. Mentre que l'ús del català en els centres d'educació primària d'aquestes zones és d'un 75%, als centres de Secundària baixa fins al 46%.\nPel que fa als professors, la situació és oposada, i de fet gairebé el 80% d'aquests es dirigeixen en català als alumnes a l'hora del pati. Malgrat tot, l'augment del castellà a la Secundària es repeteix: d'un 88% de converses en català en escoles es passa a un 72% en instituts.\nEn aquest sentit, Escuder destaca la labor dels professors de les zones més castellanoparlants i els qualifica de «superherois», ja que, malgrat que en aquests centres les converses entre alumnes en català estan per sota del 4%, els professors se segueixen dirigint als alumnes en català en més d'un 80% de les ocasions.\n«Hi ha un alt percentatge d'adolescents que no veuen el català com un instrument útil i atractiu, fins i tot entre aquells que el tenen com a llengua materna», ha alertat el president de Plataforma per la Llengua.


Per una igualtat inclusiva | Homes Igualitaris\nPER UNA IGUALTAT INCLUSIVA. LAS PERSPECTIVA INTEGRAL DE GÈNERE\n1. - Introducció. La igualtat, un lloc comú.\n2. - La igualtat, un objectiu comú.\n3. - Solucions per afrontar els nous reptes: la igualtat, una tasca comuna.\n4. - L'alternativa que oferim. La perspectiva integralde gènere.\n5. - Principis generals de la perspectiva integral de gènere.\n6. - Beneficis de l'aplicació de la PIdG. La construcció d'una igualtat inclusiva des de la responsabilitat individual i collectiva.\nHistòricament, la societat ha dividit a les persones segons el sexe amb que naixien, assignant-los rols i identitats culturals (de gènere) diferents i no equiparables en drets i oportunitats. En aquesta societat patriarcal, les dones han patit una greu discriminació estructural que encara perdura, sovint utilitzant noves formes, fins avui.\nAls homes el paper i identitat de gènere assignats ens ha atorgat una posició de privilegi sobre les dones. Aquesta situació ha generat un model de masculinitat predominant, que anomenem tradicional, patriarcal, heterocentrista o hegemònica, que està basada en els valors de domini, invulnerabilitat, competitivitat, rivalitat i imposició.\nEs tracta d'un model de persona en què el món interior està devaluat i el món exterior a la persona, el político-social, sobredimensionat. Generació rere generació, i mitjançant el que avui coneixem com a procés de socialització de gènere, aquesta situació s'ha reproduït i, fins i tot, consolidat. Això ha determinat la nostra manera de veure el món i nosaltres mateixos.\nLes dones, gràcies fonamentalment al moviment feminista, han desenvolupat els dos últims segles un procés d'identificació i denúncia de la seva situació de discriminació, subordinació i de manca de llibertat. És el que coneixem com a teoria de gènere.\nEls homes contemporanis, tot i que no som culpables del sexisme, la discriminació i la violència que han patit les dones al llarg de milers d'anys, hem d'assumir la nostra responsabilitat heretada davant d’aquesta situació, tant a títol individual com col  lectiu, de la qual es deriva el nostre compromís de canvi. Cal fer un especial esment de la discriminació que han patit els grups d'homes que no complien les normes que establia el model tradicional masculí. La repressió ha estat especialment dura i injusta envers els homes homosexuals i les persones transsexuals (sense obviar la doble discriminació que han patit les dones lesbianes). Davant seu tenim també una responsabilitat històrica.\nAHIGE s'enquadra dins del moviment social d'homes per la igualtat. Treballem activament per contrarestar i superar la discriminació estructural que pateixen les persones per raó del seu sexe o opció / preferència sexual i, a més, en la construcció de masculinitats basades en valors com la igualtat, la llibertat, la solidaritat, la responsabilitat i el respecte a la diferència, dins la perspectiva de la superació dels gèneres.\nEl desenvolupament personal ha d'anar acompanyat de la intervenció social, mitjançant organitzacions com la nostra o un altre tipus d'estructures. En aquesta línia s'enquadra l'especial interès per crear dins d’AHIGE relacions basades en la cooperació i el respecte, fugint de les formes que ens ha imposat la cultura patriarcal (jerarquia, imposició, desconfiança i rivalitat).\nEl nostre compromís davant la societat es concreta en els següents principis bàsics:\n1.-Treballem en la nostra vida quotidiana per la igualtat de dones i homes, investigant les causes que, tant personalment com socialment, donen lloc a les desigualtats. Entenem que els canvis socials esdevenen impossibles, quan no efímers o frustrats, si qui els proposen obliden la seva transformació personal prèvia o simultània.\n2.-Som conscients que el model masculí basat en la superioritat, el desafecte, la repressió de l'afectivitat, la imposició de la força, la competitivitat i la violència, deshumanitza i empobreix als homes, mentre subordina i discrimina les dones.\n3.-Busquem alternatives a aquest model masculí, basades en el desenvolupament de la solidaritat, l'empatia, la pau, l'amor i l'alegria, partint de la identificació i expressió positiva de les nostres emocions.\n4.-Volem gaudir de relacions igualitàries, des del respecte a la diversitat, en tots els àmbits de la nostra vida familiar, reclamant la nostra implicació en les tasques domèstiques, en la cura pròpia i dels éssers estimats, també en les relacions socials i en la solució cooperativa dels conflictes.\n5. - Celebrem els avenços del moviment feminista, reconeixent la seva aportació a una societat més justa, lliure i digna, de la qual gaudim totes les persones. Donem suport plenament a les reivindicacions de les dones a favor dels seus drets personals, laborals, socials i polítics, i ens solidaritzem especial i activament amb les víctimes de la violència exercida per homes.\n6. - Participem de les reivindicacions del moviment LGTB (lesbianes, gais, transsexuals, bisexuals, etc.), com collectiu especialment discriminat pel model patriarcal.\nEl patriarcat, la cultura androcèntrica i heterocentrista negadora de la diversitat i la llibertat, discriminadora cap a les dones i destructiva cap a totes les persones, enfonsa les seves arrels en la profunditat d'una història millenària que, al llarg dels temps, s'ha expandit transversalment per totes les societats del nostre planeta.\nAquesta cultura masclista, a través del procés de socialització de gènere i més endavant, segons el nivell d'adhesió als principis del poder patriarcal, determina la vida de les persones, tot coartant el seu procés de desenvolupament individual en plena llibertat i igualtat d'oportunitats.\nA més, mitjançant un procés de normalització social, les persones tendeixen en gran manera a identificar-se amb els valors de l'única cultura que han conegut des de petites: el patriarcat. Qualsevol opció de canvi massiu en la nostra població ha de passar, doncs, per un procés social d'identificació del patriarcat i de la cultura masclista com una cosa aliena i nociva per a la pròpia persona i el seu entorn i per una deconstrucció dels processos d'empoderament que es produeixen dintre nostre.\nEn aquests moments, després de segles de lluita contra aquesta dictadura cultural que ens divideix en castes de gènere per ordre de naixement o adhesió al poder patriarcal, en molts països, entre ells a Espanya, s'ha aconseguit una fita de gran importància: per primera vegada en la història la plena igualtat entre les persones, la plena igualtat entre homes i dones i entre homes de diferent condició, és un objectiu comú socialment acceptat per una majoria de la població. Així ho demostren els resultats de les enquestes que, en els últims anys, desenvolupa el CIS (Centre d'Investigacions Sociològiques) que ens mostren que aproximadament el 95% d'homes i dones diuen estar molt o bastant a favor de la plena igualtat entre dones i homes. Aquest fet marca una fita en el camí de la igualtat. Entenem que quan una societat se situa en aquesta posició, les polítiques d'igualtat inclusives i integrals són les més adequades i efectives per aconseguir avenços cap a una veritable igualtat.\nTanmateix, som conscients de la distància que hi ha entre un nivell declaratiu i intencional sobre la igualtat i la seva plasmació real. Per això, el nostre objectiu és aconseguir que aquest ideal d'igualtat es traslladi a la vida quotidiana i real de les persones i del conjunt de la nostra societat.\nEn aquest sentit, volem remarcar la importància de construir aliances positives dins del moviment per la igualtat i amb altres moviments socials (com el pacifisme, l'ecologisme, l'antiracisme o el de la defensa dels drets humans) que també denuncien les conseqüències negatives de la cultura patriarcal pel que fa a les relacions entre les persones o amb el medi ambient.\nEl juny de 2008 AHIGE va aprovar en la seva assemblea general de socis el document "Manifest per unes polítiques d'igualtat adreçades a homes". S’hi plantejava la necessitat d'incloure els homes en les polítiques d'igualtat generades des de les administracions públiques, segons recomanacions dels dos organismes internacionals de referència per a Espanya: l'ONU i la UE.\nLa nostra experiència d'intervenció en aquests últims anys ens ha anat posant de manifest l'existència de creences collectives errònies al voltant de la igualtat. Missatges com: "la igualtat beneficia les dones i perjudica els homes", "els homes guanyen amb el masclisme" o "això és una batalla entre homes i dones" perjudiquen greument els avenços en igualtat. Idees d'aquest tipus, que s'escolten de manera repetida, ens han de fer reflexionar sobre els efectes no desitjats dels plans i polítiques d'igualtat que desenvolupem.\nAixò ens fa anar un pas més enllà. De manera que en aquest document, ja no només reclamem que s'inclogui als homes en els objectius i accions de les polítiques d'igualtat dutes a terme pels poders públics, sinó que plantegem la necessitat d'ampliar la perspectiva des de les que aquestes es tiren endavant.\nEntenem que un major i millor canvi cap a societats igualitàries pot ser promogut si avancem des de les tradicionals "polítiques adreçades a dones" cap a "polítiques de gènere" dirigides a tota la població. És hora de treballar, a més de amb les conseqüències derivades del problema, amb les seves causes.\nSegueix sent necessari impulsar l'empoderament de les dones. Tanmateix, aquesta línia de treball, que no ha de desaparèixer ni minvar sinó més aviat ser potenciada, com que no està complementada amb altres, ha començat a generar resultats contraproduents, com ara la seva contribució al manteniment dels estereotips sexistes. Per exemple, les conseqüències negatives de les polítiques de conciliació, dutes a terme en la majoria dels països europeus, estan perpetuant els rols tradicionals de gènere. Les conseqüències d'aquesta situació les trobem, en primer lloc, en la limitació de les polítiques d'igualtat que, lluny de seguir un procés d'expansió social en què cada vegada un major percentatge de la població s’hi senti integrada, s’estan veient limitades a àmbits i sectors socials cada vegada més reduïts.\nEn general apareix una pèrdua de confiança de la població en les polítiques d'igualtat. En els homes s'ha generalitzat un allunyament, recel, rebuig i resistència, el que es deriva, entre altres coses, en un augment de la conflictivitat entre els sexes.\n4. - L'alternativa que oferim. La perspectiva integral de gènere.\nLa generació d'una alternativa positiva que sigui vista, pel conjunt de la població, com a beneficiosa enfront de la cultura masclista seria una gran aportació que facilitaria l'expansió social d'una idea amb un fabulós potencial de canvi: amb la igualtat guanyem totes les persones, tant dones com homes.\nQuè és la perspectiva integral de gènere?\nÉs l'aplicació dels principis generals d'intervenció social a l'àmbit de la igualtat-gènere. És un intent de superar l'excepció que suposa aquest espai, respecte a la resta de problemàtiques socials, pel que fa a la perspectiva amb què s'aborda des dels poders públics i el conjunt de la societat.\nLa perspectiva integral de gènere és el nom que rep una proposta de canvi i innovació en el plantejament central, en l'anàlisi amb perspectiva de gènere i en les accions i polítiques públiques dirigides a construir una societat plenament igualitària. Es tracta d'una evolució de l'actual paradigma d'intervenció en igualtat.\nLa premissa bàsica des de la qual partim és la següent: Totes les persones som producte del Patriarcat. Totes i tots hem patit un procés de condicionament de gènere conegut com "procés de socialització de gènere". A través d'aquest sistema, la cultura patriarcal-masclista és transmesa de generació en generació a nens i nenes, que acaben convertint-se en persones que responen als seus principis, valors i actituds.\nQualsevol acció que vulguem realitzar per a canvis en l'actual estat del sistema gènere, ha de partir d'aquesta premissa fonamental i tenir en compte les especials característiques que presenta el procés de socialització de gènere en els seus vessants masculins i femenins. Això augmenta enormement la nostra capacitat per identificar i modificar tant les causes originàries de la cultura masclista com els elements reforçadors que interactuen al llarg de la vida de les persones.\nDes d'aquest punt de vista, la recerca o assignació de culpabilitats entre la població, no és més que un llast que s'incorpora al procés de canvi desitjat. La persona culpabilitzada tendeix a defensar-se i acaba per enrocar-se en els seus posicionaments inicials. No obstant això, la persona a qui se li facilita l'assumpció de la seva part de responsabilitat davant una injustícia social és motor de canvi. Així doncs, no busquem culpabilitats, busquem responsabilitats i solucions.\nAquest plantejament s'entén millor si dirigim la nostra mirada a les noves generacions, que són la clau per tallar la cadena millenària del procés de socialització de gènere: les nenes i els nens no poden ser considerats/des, en absolut, culpables del procés de socialització sexista que han rebut. Tampoc ho són, evidentment, les i els adolescents en que es converteixen amb el temps.\n5. - Principis generals de la perspectiva integral de gènere\nEl desenvolupament de les polítiques i accions que s'emmarquen en la perspectiva integral de gènere, prioritzaran les actuacions que provoquin més i millors canvis cap a la igualtat. Les premisses des de les que partim des de la perspectiva integral de gènere són les mateixes que determinen el model majoritàriament acceptat en la intervenció social, l'eco-sistèmic. Són:\nGlobalitat: Una intervenció ha d'abastar el conjunt de la població implicada en la situació-problema que es vol canviar.\nIntegralitat: Cal afrontar tots els factors causants o mantenidors de la situació. Així mateix, cal mantenir una visió holística de les persones, considerant-les en els seus diferents aspectes i facetes.\nInteracció entre els elements: Qualsevol canvi-no canvi en una part dels elements que componen el sistema en què volem intervenir, influeix en la resta. És a dir, qualsevol canvi o no canvi en una part de la població, per exemple en els homes, influeix i determina el procés de les dones. I a l’inrevés.\nAnàlisi integral de gènere: És clara la necessitat de partir d'una anàlisi integral de gènere que inclogui, d'una banda, els diferents aspectes i espais en què es concreta la discriminació i, d'altra, les especificitats en el procés de socialització de gènere, que transmet missatges i patrons de vida diferents a dones i homes.\nInclusivitat: Com en tota intervenció social, és prioritari aconseguir que la població afectada se senti inclosa en la solució del problema. Per a això, és vital no culpabilitzar la població dins la qual pretenem produir els canvis. La culpabilització genera reaccions en contra i resistències al canvi. No obstant això, la responsabilització d'una població davant les conseqüències d'una situació-problema que es vol canviar, sí que té poderoses potencialitats de canvi.\nLa perspectiva integral de gènere ens permet afrontar el canvi social cap a la igualtat des de la responsabilitat ciutadana davant el sexisme. D'una banda, des del plantejament de la responsabilitat individual que cada persona té davant la discriminació i la injustícia i, d'altra, des de la responsabilitat collectiva que des de la ciutadania i des de l'administració pública, tenim per remoure la cultura masclista que impregna la nostra societat.\nÉs inclusiva envers els homes i les dones. Ofereix un camí que passa per treballar en positiu, amb els guanys que proporciona superar la cultura masclista. L'objectiu és atraure cada vegada més persones cap al cantó dels que defensen la igualtat i la llibertat davant el masclisme. Entenem, doncs, que les polítiques realitzades des de la perspectiva integral de gènere, tenen un major potencial per generar aliances positives entre dones i homes que, identificant les repercussions negatives de la cultura masclista, es posicionin a favor de la igualtat.\nEn aquest punt, l'enemic comú de totes les persones que tenen valors com ara la justícia, la solidaritat, la llibertat i el respecte als drets humans, és el masclisme. La principal guany és que passem des d'un pla que crea incomunicació i desencontre entre sexes a un altre en el qual les diferències esdevenen sinèrgies positives, i els conflictes s'obren a pactes entre iguals.\nLa perspectiva integral de gènere implica un impuls determinant a la idea de co-emancipació de dones i homes: totes les persones hem d'identificar i superar els efectes de la cultura masclista en les nostres vides. Passem a no permetre la reproducció del sexisme com una qüestió de drets fonamentals de la ciutadania.\nD'altra banda és una perspectiva que permet centrar-se en les causes originàries de l'actual situació, tant en el pla collectiu com individual. Per tant, les accions tenen major capacitat de provocar els canvis desitjats cap a la igualtat.\nEn definitiva, amb la perspectiva integral de gènere centrem el focus en l'avenç cap a la igualtat social.


Guanyar Alcoi vol que es convoquen oposicions per a cobrir vacant en serveis municipals | ARA Multimèdia\nInstal·lacions del departament de Benestar Social en el Centre d'Alcoi\nSegons Sandra Obiol, portaveu de Guanyar Alcoi, "la situació és especialment sagnant en serveis essencials com ara la brigada d'obres i els serveis socials, també a la policia local".\nLa plataforma ciutadana Guanyar Alcoi demanarà al plenari d'aquest 4 d'octubre la convocatòria d'oposicions per cobrir llocs vacants en serveis com ara la policia local, la brigada d'obres o els serveis socials. Asseguren que aquests serveis "treballen en precari per la falta de personal".\nLa formació sol·licita al govern municipal que "determine el nombre de llocs vacants als diferents departaments de l'Ajuntament", i en conseqüència que aplique "un pla de xoc per tal de convocar les oposicions oportunes per cobrir aquestes carències. Mirant de delimitar aquells serveis més deficitaris i reforçant les plantilles".\nSegons Sandra Obiol, portaveu de Guanyar Alcoi, "la situació és especialment sagnant en serveis essencials com ara la brigada d'obres i els serveis socials, també a la policia local. El manteniment de la ciutat es ressent perquè qualsevol actuació, per minúscula que siga, s'adjudica a empreses privades, quan les treballadores i treballadors de l'Ajuntament podrien resoldreu en poc temps".\nRecorden que a la policia local, l'envelliment de la plantilla per la manca de reposició de les jubilacions deixa pocs efectius per a tasques diàries al carrer. Els serveis socials també són "un dels departaments damnificats, quan la seua importància és cabdal per a la cohesió social", transmetes des de Guanyar en un comunicat.


El Temps a Tarragona: Les temperatures pugen inclús de manera moderada | Diari de Tarragona\nEl Temps a Tarragona: Les temperatures pugen inclús de manera moderada\nLa previsió meteorològica d'aquest dimecres, 20 d'octubre\n19/10/2021 12:51 | Actualizado a 19/10/2021 12:51\nLa previsió meteorològica d'aquest dimecres, 20 d'octubre.\nEl cel romandrà serè o poc ennuvolat pel pas d'algunes bandes de núvols alts. Per altra banda, hi haurà núvols baixos al litoral i prelitoral, a la depressió Central, al vessant sud del Pirineu i al Prepirineu que deixaran el cel mig ennuvolat, localment molt, amb tendència a minvar durant les hores centrals de la jornada. A partir de migdia, arribaran núvols mitjans pel Pirineu i Prepirineu.\nNo es descarta alguna roina a punts del litoral i prelitoral durant el matí. S'acumularan quantitats inapreciables o minses de precipitació.\nLa temperatura mínima pujarà lleugerament, tot i que l'ascens podrà ser moderat al nord-est; oscil·larà entre 4 i 9 ºC al Pirineu, entre 9 i 14 ºC al Prepirineu i a la depressió Central, puntualment més baixa en alguna fondalada, entre 14 i 19 ºC al prelitoral i entre 16 i 21 ºC al litoral. Per altra banda, la temperatura màxima es mantindrà similar. Rondarà entre 21 i 26 ºC arreu del territori, si bé puntualment serà superior al nord de l'Empordà i vall de l'Ebre.\nLa visibilitat serà bona en conjunt, si bé serà localment regular o dolenta fins a mig matí a punts del litoral, del prelitoral, de la depressió Central i Prepirineu per la presència d'alguns bancs de boira o boirina.\nBufarà vent de component sud entre fluix i moderat, amb alguns cops forts a la meitat nord del litoral i prelitoral i a la serralada Transversal. Tot i això, a l'inici i al final del dia bufarà fluix i de direcció variable en general, llevat del litoral nord on es romandrà el component sud entre fluix i moderat. A més, a partir de la tarda hi haurà alguns cops forts de component oest a cotes altes del Pirineu, sobretot sector occidental.


Miquel Iceta inaugura la campanya dels Socialistes a l'Anoia\nMiquel Iceta inaugura la campanya dels Socialistes a l’Anoia\nMiquel Iceta atenent als mitjans en la seva visita a Apinas. Foto: Joan Guasch.\nEls Socialistes de l’Anoia han iniciat la campanya per les eleccions al Parlament de Catalunya del 21 de desembre amb un conjunt d’actes repartits pel sud i centre de la comarca.\nLa primera trobada es va realitzar a Masquefa, on es va organitzar un “Cafè amb Iceta” que va acollir una mica més de 70 veïns, bàsicament del propi municipi però també de Piera i els Hostalets de Pierola. Un acte de proximitat on els assistents van poder preguntar i debatre directament amb Miquel Iceta i els candidats comarcals Jordi Riba, Salus Monteagudo i Isis Abad que també hi eren presents.\nA continuació es va fer una visita per l’eix comercial masquefí de l’Avinguda Catalunya, tot compartint amb alguns comerciants la situació econòmica actual.\nEl següent punt de visita va la capital comarcal, Igualada. La candidatura va efectuar una visita a APINAS per tal de conèixer a fons l’entitat i felicitar-la pels seu 50è aniversari. Miquel Iceta i la resta de membres van ser acollits per la direcció de l’entitat que els va acompanyar en un recorregut explicatiu sobre la funció social i els projecte que desenvolupa la Fundació.\nA continuació, i sense sortir d’Igualada, la candidatura va efectuar un passeig pel barri de Fàtima, on Miquel Iceta i la resta de candidats van poder conversar amb els veïns i conèixer la realitat, problemàtiques i projectes del barri.\nIceta en la passejada per Fàtima. Foto: Joan Guasch.\nEl darrer acte es va celebrar a Montbui, on Mont-Àgora va acollir un dinar de germanor dels Socialistes de l’Anoia. Teo Romero, alcalde de Montbui va ser l’amfitrió de l’acte i va donar la benvinguda a les 80 persones que s’hi van reunir.\nJust en acabar el dinar Miquel Iceta va pronunciar un discurs on va emfatitzar la necessitat d’iniciar un nou temps polític a Catalunya presidit per les demandes d’acord i consens amb l’objectiu de fer sortir el país de l’atzucac actual. Va remarcar la necessitat de “reconciliació, primer entre els mateixos catalans, i després amb els espanyols i europeus, de qui ens hem separat a causa de la deriva secessionista unilateral dels darrers anys”.\nArticle anteriorL’Igualada suma una victòria a Arenys i es col·loca com a vuitè classificat\nPròxim articleTancament de l’exercici de les empreses de reduïda dimensió


La credibilitat de l’Evangeli i de l’Església – Parròquia Sant Pere de Rubí\nLa credibilitat de l’Evangeli i de l’Església\n21/01/2019 | Per Mn. Joaquim A Full Parroquial\nDeia sant Pau que portem un gran tresor en vasos de terrissa (2 Cor 4,7), i aquesta afirmació es manifesta en el fet que avui costa que l’Església aparegui com un testimoni creïble i que l’Evangeli sigui acceptat com a missatge que dóna sentit a la vida. L’Església és defensora de la veritat, però avui resulta molt cridanera la presència abundant de mentida per tot arreu… i el més dolent és que ens hi hem acostumat. Avui no sembla importar tant la veritat de les persones i les coses com allò que convenç, encara que sigui una fal·làcia. ¿Com ens acostumen a presentar les notícies falses? Com a “creïbles”. Al cap i a la fi, volem que ens presentin la realitat tal com ens agrada i no com és de debò. Si la realitat no ens dóna la raó, inventem una altra de paral·lela, una realitat virtual que ens il·lusiona, però que alhora ens enganya.\nEls cristians no podem renunciar a la veritat. ¿Com fer creïble avui Jesucrist i l’Evangeli? ¿Amb idees i doctrines? Entrar al mercat ideològic ens pot deixar en una posició desavantatjosa, perquè són moltes les idees que es presenten més atractives, especialment les que estan tenyides per l’esoterisme, l’orientalisme i el vernís de la nova era, ja que ofereixen una espiritualitat confortable i poc compromesa. ¿Com presentar la veritat en un món que s’acontenta amb faramalles? ¿En què consisteix la novetat del cristianisme en un món materialista i caduc com el nostre? En presentar allò que és més genuí i que constitueix la nostra força: Déu que és Amor i s’ha fet home. Sant Joan Evangelista no es cansa de repetir-ho, ell ho sabia molt bé, perquè havia sentit els batecs del Cor de Jesús. Cal insistir més en la filiació divina i les seves conseqüències, cosa que teòricament sabem, però que no hem acabat de convertir en vida. Que som fills de Déu i germans entre nosaltres no és només una certesa, sinó un principi fonamental capaç de canviar les vides. ¿Per què no ho transmetem al món? Perquè segurament ho hem reduït a una idea i no l’hem viscut com experiència. Mostrar que Déu canvia vides és la millor predicació. ¿Què fou el primer que va fer Pere el dia de Pentecosta? Encendre foc en el cor dels seus oients.\nGastem temps i energies en donar a la gent coses que potser no sent com a necessàries; i allò que creu necessitar i que porta a dins seu com a desig, se’n va a buscar-ho a d’altres indrets: endevinaires, vidents, horòscops… ¿És aquesta la solució? ¿Que hi donem nosaltres com alternativa? ¿No haurem d’esmerçar-nos per encendre novament en les persones l’esperança, sense teories, amb confiança i empatia, parlant-los-hi d’un Déu Amor que estima i que aposta fort per l’home tot donant la seva vida en Jesucrist?\nPost anteriorEl Baptisme del senyor. Cicle C\nPost següentParaula de Déu i bona notícia


Holiday Home Ivan Orasac Croàcia - Ofertes d'hotels amb els MILLORS DESCOMPTES EN LÍNIA\nPoljice 24, Orasac, Orasac, Croàcia, 20235 - Veure al mapa\nMés informació sobre Holiday Home Ivan\nTant si es tracta d'un viatge de plaer com si és de negocis, Apartments Ivan és una elecció d'allotjament magnífica quan visiten Orasac. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Apartments Ivan, l'excelent servei i instal.lacions superiors faran de la vostra estada una experiència inoblidable. A l'hotel s'hi pot gaudir d'unes comoditats de primera classe com transport hotel/aeroport, habitació familiar, instal.lacions de barbacoa, lloguer de cotxes.\nA més, totes les habitacions ofereixen una gran varietat de comoditats com ara aire condicionat, balcó/terrassa, aparell de televisió, TV satèl•lit/cable, nevera per satisfer els clients més exigents. Durant el dia podeu gaudir de l'atmòsfera relaxant de piscina exterior. Apartments Ivan és una elecció inteligents per a viatgers a Orasac, i ofereix una estada relaxant i sense molèsties.


Resum #PlataFemenina: Els derbis per Sant Quirze i Mataró\nLa 20a jornada ens portava dos derbis catalans, que van caure del costat dels conjunts visitants.\nEl partit de la jornada per les "kiris":\nOAR Gràcia 22-26 Sant Quirze\nAquest derbi ja es va viure a Sabadell l'any passat a la Copa\nEl Sant Quirze va ser l'equip que va trencar la seva mala ratxa en aquest derbi d'equips veïns. Les de Dolo Martín van portar la iniciativa des del començament i a la primera meitat van agafar un marge de tres gols (10-13). Un parcial de 0 a 6a l'inici de la segona meitat va acabar de sentenciar el matx a favor de les quirzetenques.\nLa màxima golejadora va ser la local Katerina Hegrova (7 gols) seguida de les visitants Paula Plana i Maria Cadens amb 5 dianes\nAssociació Lleidatana 24-31 Joventut Mataró\nEl Joventut Handbol Mataró va aconseguir una gran victòria en terres lleidatanes, sentenciant la seva continuïtat a la categoria de Plata Estatal per a la temporada vinent.\nEl partit, retransmès en directe per televisió per "La Xarxa", va estar dominat en tot moment per l'equip groc-i-negre. La defensa 6:0 mataronina va estar molt ferma i des del primer moment l'equip naresmenc va poder pogut córrer al contraatac i al descans ja dominava de quatre gols (11-15). A la represa, les visitants no van perdre en cap moment la concentració defensiva i la diferència va pujar als set gols quan es portaven vuit minuts (13-20). L'Associació va buscar pressionar per remuntar el partit, però en cap moment van posar en perill el triomf mataroní.\nLa local Marina Graell, amb 8 gols va ser les màximes golejadores del matx, seguida de la seva companya Júlia Calduch, i les visitants Clara Poo, Ona Muñoz i Maria Murillo, totes quatre amb 6 gols\nReviu el partit sencer / La Xarxa\nElda 27-14 Sant Joan Despí\nFoto: Jesus Martin Santos - Elda - @txusma58\nL’equip alacantí es va mostrar molt sòlid contra un Sant Joan Despí que no va tenir el seu millor dia en atac i només va poder set gols a cada part. Al descans el partit ja semblava sentenciat (16-7) i a la represa tot va seguir el mateix camí sense que les catalanes poguessin reaccionar.\nL'eldenca Victoria Arroniz amb 7 gols va ser la màxima golejadora del partit\nAmposta 30-16 Dominicos\nCinquena victòria consecutiva de l'Amposta, aquesta setmana golejant al cuer del grup. Gran partit de totes les jugadores ebrenques tant en defensa com en atac, amb una espectacular Marta Gálvez a la porteria amb 25 aturades (inclosos quatre penals). D'aquesta manera van controlar en tot moment el partit (15-9 al descans), davant un equip que segueix una setmana més a la cua de la taula.\nA nivell ofensiu cal destacar el gran partit d'Alba Simón amb 11 gols. Erika Graciani i Laia Hernández en van fer 5 cadascuna\nMislata 30-26 La Roca\nL’equip valencià manté la bona línia després d'haver superat una crisi de resultats, i va sumar contra La Roca la seva quarta victòria seguida. La primera meitat havia estat de les roqueroles que al descans guanyaven 10-12, però a la represa les locals van donar la volta al marcador i van acabar guanyant amb molta solvència.\nLes màximes golejadores van ser la local Keyla Hernández (7 gols) i la roquerola Clàudia Ortega (6)\nLa Salud Tenerife 26-26 Sant Vicenç\nGran punt del Sant Vicenç a Tenerife\nEl Sant Vicenç va aconseguir ser el primer equip que s'emporta algun punt cap a casa de la pista de la Salud de Tenerife. Les noies de Xavi Esteban van anar sempre a remolc i semblava molt difícil que aconseguissin la gesta, però un parcial de 0 a 3 del minut 50' al 55' (passant del 24-21 al 24-24) van portar el partit a un final emocionant. El darrer gol de Sheila Pino a falta de vint segons va deixar glaçada al conjunt local, que veu ara com el Mislata els atrapa a la classificació.\nGran partit de la vicentina Sheila Pino, que amb 8 gols va ser la màxima golejadora del matx. La local Adriana Chelaru en va fer\nMorvedre 39-18 Agustinos\nEl líder segueix intractable i va golejar aquesta setmana a l'Agustinos, i ja compten les poques jornades que els falten per assegurar-se matemàticament les fases.


Alfafar realitzarà un intercanvi juvenil emmarcat en el programa Erasmus+ | Valencia Extra\nJoves d’Eslovàquia, Bulgària, Estònia, Itàlia i Espanya es trobaran a Alfafar per a compartir experiències amb la fotografia com a eina d’expressió\nL’Ajuntament d’Alfafar, per mitjà de la seua regidoria de Joventut, ha rebut finançament de la Comissió Europea per a realitzar un intercanvi juvenil amb la fotografia com a eina d’expressió. El projecte “Photography as a tool of Expression“, “Fotografia com a eina d’expressió” en castellà, s’inclou en el programa Erasmus+ i ofereix a grups de joves de diferents països la possibilitat de trobar-se i conéixer millor les seues cultures.\nLa iniciativa, que s’ha desenvolupat a Alfafar des del Punt de Mobilitat de l’Espai Jove de la localitat, es desenvoluparà durant el mes vinent de setembre. Serà llavors quan cinc grups de joves d’Itàlia, Eslovàquia, Bulgària, Estònia i Espanya es troben en el municipi d’Alfafar acostant així les seues cultures i coneixent-se per mitjà d’una combinació de dinàmiques interculturals i la fotografia.\nDurant sis dies, un total de 30 joves desenvoluparan diferents dinàmiques i activitats relacionades amb la gastronomia, cultura, l’esport i el ball dels països participants. Així mateix, les i els joves hauran de reflectir per mitjà de la fotografia els sentiments i emocions que cada acció els transmeta. En acabar l’estada es realitzarà una exhibició fotogràfica en l’Espai Jove, on es convidarà a la comunitat local al fet que conega els resultats i experiències de l’intercanvi. L’exposició serà itinerant i s’exposarà en cadascun dels països participants.\nEls objectius d’aquesta iniciativa són promoure la interculturalitat entre les i els joves escurçant així les diferències, mostrar-los l’eficàcia i importància de l’educació no formal en l’àmbit personal i laboral i fomentar valors com l’autoconfiança, el treball en equip, la tolerància, la integració o la capacitat de diàleg.


El Coll 2.0 _ La revista del barri: RUTA LITERÀRIA DINS LA FESTA MAJOR\nComunicadores del Coll. De la pensada de la Montse Morente, responsable de Gent Gran al Centre Cívic i de la col.laboració entre el Club de lectura que es fa al Centre Cívic El Coll-La Bruguera i la Biblioteca Jaume Fuster, el Grup d'Estudis Coll-Vallcarca i les Comunicadores del Coll, ha sortit el fet de convidar al veïnat del Coll, per a la seva Festa Major 2019, a una Ruta Literària pel barri.\nEs farà el proper dissabte dia 15 de juny a les 11:00 del matí. Se sortira des de la porta de l'església de Santuari i s'anira fins al pont de Vallcarca. S'aniran fent aturades a llocs representatius i s'anirà fent lectura de textos de diferents escriptors i escriptores que han tingut relació amb el barri, des de Joan Sales i Núria Folch a García Márquez o Clementina Arderiu i Marta Pérez Sierra o Joan Oliver, entre d'altres. Es farà una breu introducció de cadascuna abans de la lectura del fragment escollit de la seva obra.\nHi ha un registre d’inscripcions per les persones que estiguin interessades a assistir a l’activitat. Per inscriure’s poden trucar al centre cívic 93 256 28 77 o enviar un correu a: informació@ccelcoll.org o a gentgran@ccelcoll.org. També poden fer la inscripció de manera presencial apropant-se al centre cívic.


Caiguda global dels serveis de Google durant mitja hora - À Punt\nCaiguda global dels serveis de Google durant mitja hora\nEl gegant tecnològic diu que la incidència que ha impedit milions d'usuaris utilitzar Drive, YouTube o Gmail està ja resolta.\nMissatge d'error de Google\n14 de desembre 2020 - 16:24\nDiversos serveis de Google, com ara Gmail, Drive, YouTube i la resta d'aplicacions del gegant tecnològic han caigut durant mitja hora pràcticament en tot el món. Quasi la totalitat d'aplicacions que alberga la plataforma han deixat de funcionar poc abans de la una del migdia (hora espanyola), a excepció del navegador, que operava amb normalitat. La companyia nord-americana ha anunciat, poc després de les dues del migdia (13:00 GMT) que la incidència ja estava resolta.\nDurant vora trenta minuts ha sigut impossible accedir als serveis de Google, que han quedat totalment inutilitzats. Per exemple, en entrar en el correu electrònic de Gmail hi havia problemes per a carregar la pàgina i apareixia a l'usuari un missatge que deia "No hi ha connexió", o bé el servidor no reconeixia l'adreça electrònica. En Drive i YouTube s'han experimentat problemes que impedien visualitzar els vídeos o sincronitzar i carregar arxius.\nSegons el portal especialitzat Downdetector, el problema de Google ha sigut generalitzat i a escala global, però han tingut més incidència a Europa, especialment Espanya, Portugal, Regne Unit, Polònia i Grècia. Tot i això, s'ha estés també pels Estats Units i l'Amèrica Llatina. Diversos usuaris en tot el planeta han comunicat fallades en Google Play, Google Hangouts, YouTube, Google Home, Gmail i Google Classroom, entre d'altres.\nEl servei ha començat a restablir-se de forma progressiva aproximadament trenta minuts després de la fallada inicial i, a hores d'ara, en el panel d'informació de les aplicacions de Google es mostren totes en verd. "Continuarem treballant per a restaurar el servei per als usuaris afectats restants", ha afegit la tecnològica. A més, dirigint-se a la clientela, ha afirmat: "La fiabilitat del sistema és una prioritat màxima en Google i estem realitzant millores contínues en els nostres sistemes".\nLa caiguda dels serveis no ha afectat només Google, també ha tingut conseqüències per a gran quantitat d'empreses que confien en el cercador, com ara Uber, Netflix i Twitter.


Malgrat opta a un dels premis d'energia de la Diputació de BCN.\n52 candidatures opten enguany als Premis “Millor iniciativa d’estalvi d’aigua” i “Millor iniciativa d’estalvi d’energia 2008”, convocats per l’Àrea de Medi Ambient de la Diputació de Barcelona. Cada convocatòria atorga un primer premi de 6.000 euros i un accèssit de 3.000 euros, per a cadascuna de les categories. D’aquestes 52 candidatures, 33 són sobre projectes d’estalvi d’aigua i 19, sobre estalvi d’energia. En aquesta última candidatura hi concorre Malgrat de Mar.\nEl municipi veí participa en la categoria, corresponent als municipis entre 5 mil i 50 mil habitants, juntament amb 8 pobles més com Esplugues de Llobregat, Manlleu, Capellades, Calella, Sant Just Desvernn i Tona.\nEls Premis de la Diputació de Barcelona pretenen distingir aquelles actuacions que els ajuntaments i agents socials del territori porten a terme en matèria d’estalvi d’aigua i d’eficiència energètica, així com del foment de les energies renovables.\nEl lliurament dels premis el pròxim dimecres 10 de juny, a les 7 de la tarda, amb un acte festiu.\nArticle anteriorPinya de Rosa continua denunciant les actuacions al paratge, ara amb una reunió popular.\nArticle següentSta. Susanna obre un hort per a la gent gran del municipi


Nomad Base One Max: màxima qualitat, màxima potència | Actualitat iPhone\nNomad Base One Max: màxima qualitat, màxima potència\nLuis Padilla | 16/05/2022 18:56 | accessoris iPhone, Diversos\nVam provar la base de càrrega més premium que podeu trobar en aquest moment, per prestacions, per disseny i per qualitat de materials: Base One Max de Nomad.\nEn valorar una base de càrrega hi ha molts paràmetres que cal tenir en compte: materials, disseny, acabats i prestacions. quin és el punt més important de la base de càrrega? La seva potència és important, però depèn del que busquem, hi ha altres apartats que poden cobrar més rellevància fins i tot que els watts de potència que té. Avui provem la nova base de càrrega Base One Max de Nomad, que és igual per on la mirem ja que és excel·lent en tots els aspectes.\n1 màxima potència\n2 Dos millor que un\n3 Excel·lent, però no matrícula d'honor\nEl MagSafe ha suposat una revolució a l'iPhone malgrat la seva simplicitat, o potser precisament per això mateix. L'imant que incorpora l'iPhone i les fundes compatibles ha estat agafat pels fabricants com una oportunitat per oferir nous dissenys i noves possibilitats per crear sistemes de càrrega més còmodes i versàtils. Però no oblidem que l'imant és només una part del MagSafe, ja que aquest sistema permet duplicar la potència de càrrega, que passa dels 7,5W dels sistemes tradicionals a 15W si en fem ús.\nNo obstant això, fins ara molt pocs fabricants s'han atrevit a oferir aquesta certificació. Made for MagSafe que garanteix no només que hi ha una subjecció magnètica sinó que a més es aconsegueix la potència de càrrega màxima de 15W. Trobareu moltes bases Compatibles amb MagSafe però molt, molt poques Made for MagSafe, com aquesta Base One de Nomad. Amb les primeres tindreu l'imant, amb la segona l'imant i la càrrega màxima possible.\nNomad primer va llançar la Base One, que ja analitzem aquí, i ara s'atreveix amb la Base One Max, que amb les mateixes qualitats premium i el mateix estil ens permet no només aprofitar la càrrega ràpida MagSafe per al nostre iPhone, sinó a més ens ofereix un lloc per recarregar lApple Watch. Tot això en una base de metall i vidre amb uns acabats excel·lents que cuiden fins al més mínim detall. Fins i tot han tingut en compte el pes de la base per poder posar i treure el nostre iPhone amb facilitat. Com que l'imant de la base és molt potent se li ha donat un pes de 900 grams, perquè puguem treure i posar l'iPhone amb una sola mà sense que la Base One Max es mou un sol mil·límetre. Un detall important: el disc de càrrega s'eleva per sobre de la superfície de la base, perquè l'iPhone quedi perfecte, és igual la mida del mòdul de càmera.\nMentre que la base MagSafe està envoltada de vidre, la base per a Apple Watch, metàl·lica i amb el mateix acabat gris fosc adonitzat de la resta de la base, està regodeada de plàstic amb un tacte molt suau que protegirà el teu Apple Watch per evitar fer-lo malbé. I tot això amb un únic cable USB-C que es connecta a la part del darrere. No necessitaràs afegir cap cable, però sí que necessitaràs afegir un carregador USB-C d'almenys 30W de potència perquè la base funcioni. Amb carregadors inferiors no aconseguiràs càrregues menys ràpides, és que directament no funcionarà.\nExcel·lent, però no matrícula d'honor\nAquesta Base One Max és excel·lent. L'iPhone es col·loca gairebé només sobre el disc de càrrega gràcies al potent imant del sistema MagSafe, de manera que no només aconsegueixes comoditat per a l'usuari que no ha de caminar temptejant fins a trobar la posició correcta, sinó que a més permets una col·locació tan exacta que la pèrdua d'energia en forma de calor es minimitza al màxim. Això permet una càrrega molt més eficient, i que el nostre iPhone s'escalfi el menys possible, i això acaba sent molt bo per a la vida de la bateria del teu telèfon.\nNomad però s'ha quedat molt a prop de la matrícula d'honor. I és que el carregador de l'Apple Watch no és ràpid, és normal. Des del Apple Watch Series 7 tenim càrrega ràpida, només en aquest model i només amb un cable de càrrega específic dApple. Això permet que el nostre Apple Watch es recarregui del 0% al 80% en només 45 minuts. Amb això tindria la màxima nota possible, i si a més li haguessin afegit un altre port USB-C per poder recarregar amb cable un altre dispositiu ja hagués estat la cirereta al pastís.\nLa nova Base One Max de Nomad és la base de càrrega més premium que pots adquirir en aquest moment. A anys llum de la MagSafe Duo d'Apple, ens ofereix la mateixa càrrega ràpida de 15W per ser Made for MagSafe però amb un disseny i materials que fan que la base d'Apple sembli una joguina. I tot i això el preu és pràcticament el mateix. Pots comprar aquesta Base One Max a la web de Nomad per $149.95 (enllaç) tant en color blanc com en negre. Esperem que aviat estigui disponible a altres botigues com Macnificos i Amazon.\nPublicat el: 16 de maig de 2022\nDarrera modificació: 16 de maig de 2022\nDisseny i materials excel·lents\nCompatibilitat 100% amb MagSafe 15W\nUn sol cable\n900 grams de pes\nCarregador d'Apple Watch normal\nNo inclou adaptador de corrent\nRuta completa cap a l'article: actualitat iPhone » iPhone » accessoris iPhone » Nomad Base One Max: màxima qualitat, màxima potència\nActualitzacions! iOS 15.5, watchOS 8.6, macOS 12.4 i tvOS 15.5 llestos per descarregar\nGurman prediu més interacció i noves aplicacions a iOS 16


Comunicació i notícies – El Cabàs Solidari\nEl passat dia 16 d’octubre celebràrem el Dia Mundial de l’Alimentació, per aquest motiu us vull fer arribar aquest vídeo que ha creat El Banc d’Aliments de Barcelona conjuntament amb la UPC per a donar visibilitat a un problema que s’ha agreujat arran de la irrupció de la pandèmia COVID-19, el de poder garantir una alimentació suficient i saludable per a totes les persones.\nEl Cabàs Solidari s’adhereix al manifest; Volem un futur europeu després de la pandèmia, que inclou mesures d’acció immediata i mesures per a la renovació del model econòmic-financer per tal de reivindicar i exigir que el nostres futur, com a país i com a societat segueixi sent europeu.\nEls compromisos de El Cabàs Solidari amb l’Agenda 2030\nEn la línia de seguir fent pedagogia en temes relatius a dates de consum preferent, L’Agencia Catalana de Salut Publica ha confeccionat dos cartells sobre consum preferent.\nVisita de Voluntaris i Voluntàries de l’Obra Social La Caixa al magatzem de El Cabàs Solidari, un bona experiència varem compartir les experiències i també varem intercanviar opinions envers les trobades d’aquests tipus.\n“Aquí, avui, encara”\nSegons l’estudi realitzat per Save the Children España “Aquí, avui, encara”, es posa de manifest que un de cada quatre nens a Catalunya viu en situació de pobresa severa i que des del 2010 fins al 2014 la inversió del PIB dedicada a la infància a Catalunya està constantment revisada a la baixa (0,8%).\nTransformació de la fruita en sucs\nEl 2010 el Banc dels Aliments va iniciar un altre dels programes estratègics, en el qual el sector agrari té un paper cabdal: el de transformació de fruita en sucs. Els excedents de fruita s’envien a diverses empreses que la transformen en sucs naturals que es distribueixen de manera gratuïta entre les persones més necessitades. Un esforç més per procurar que la seva dieta sigui suficient, correcta i equilibrada.\nAssemblea General de Voluntaris i Voluntàries.\nDimarts, 16 / maig de 19:00 a 21:00\nSopar Voluntaris i Voluntàries 2017\nAquesta setmana ens hem trobat voluntaris i voluntàries de “El Cabàs Solidari”per sopar plegats i desitjar-se bon estiu.\nCom sempre molt bon ambient!\nFoto de familia 2017 al sí del magatzem d’aliments, amb l’assistència de l’alcaldessa de Santa Perpètua, Isabel Garcia, la regidora de Serveis Socials, Ana María Bajo, el Sotsdirector de l’oficina de l’entitat bancària CaixaBank de la Rambla, Oscar Naveros Guerrero i una quinzena de voluntaris d’El Cabàs Solidari.\n© El Cabàs Solidari 2021


L’Almirall, el Governador, el Virrei.\nUna de les meves lectures d’aquest estiu ha estat els escrits sobre la figura de Cristòfol Colom fetes per l’historiador Jordi Bilbeny. Les explicacions sobre les vinculacions de l’Almirall amb la Corona Catalanoaragonesa són fascinants. Crida molt l’atenció que altres historiadors acceptin de forma acrítica el que no són més que llegendes al voltant del Colombo genovès i, en canvi, no prestin cap atenció a les evidències que lliguen els Colom amb la cort del Rei Ferran.\nNo entraré en aquest article a parlar dels molts episodis sobre la catalanitat de Colom i del seu primer viatge a Amèrica ja que, ni sóc historiador, ni disposaria d’espai suficient en aquest escrit per a narrar tots els punts que tant hàbilment expressen autors com en Bilbeny. Només trobo a faltar en aquests estudis històrics la resposta a una pregunta tant intrigant com primària: per què? Quin és el motiu pel qual ens volen fer creure que les coses van anar de forma diferent? Per què ens expliquen que Colom era genovès i que tots els seus mariners eren castellans i que l’expedició va sortir de Palos? Si bé tots els arguments dels que ens parlen els historiadors que defensen la catalanitat de Colom em semblen molt eloqüents i fonamentats en evidències, trobo a faltar el, diguem-ne, “mòbil” del crim.\nEspero que algú s’entretingui a analitzar les motivacions polítiques i econòmiques d’aquesta transgressió. Des d’aquestes línies només apuntaré les maniobres de la corona castellana per a deixar sense efectes les capitulacions de Santa Fe en què es va concedir a Cristòfol Colom i a tots els seus descendents el ple domini de totes les terres conquerides (en qualitat d’Almirall, Governador General i Virrei), així com el deu per cert de tots els beneficis a modus de delme. En l’entorn de les tensions entre la corona de Castella i l’Aragó, el fet de reconèixer que tant Colom, com els seus tripulants, com el port de sortida depenien de la Corona catalanoaragonesa podien atorgar-li uns drets sobre el nou món que Castella no estava disposada a concedir. Per aquest motiu resultava imprescindible desarticular qualsevol possible reclamació dels descendents de Ferran el Catòlic sobre les noves terres conquerides. Al cap i a la fi, els ciutadans de la corona d’Aragó no eren més que uns estrangers a efectes del regne de Castella. Tenint en compte que el monopoli de la impremta i de la censura estaven en mans castellanes, veiem com es tanca el cercle de la manipulació històrica en favor de la Meseta. La història sempre l’han explicada els vencedors.\nSi penseu que tenim feina pel davant per construir un nou país, això no serà res amb la tasca que ens falta per a reconstruir la nostra memòria històrica com a poble.\nAra és l'hora.


Tarragona dóna el tret de sortida a la temporada de primavera amb 'L'Orfe del Clan dels Zhao'\nTGN dóna el tret de sortida a la temporada de primavera amb 'L'Orfe del Clan dels Zhao'\nEl Circ Cultura i patrimoni dissabte, 07 de març de 2015\nAquest diumenge 8 de març engega la nova temporada de Teatres de Tarragona Primavera 2015 amb l’obra L’Orfe del Clan del Zhao dirigit per Oriol Broggi, que farà la seva última representació dins la gira pels teatres de Catalunya i que compta amb l’èxit de públic i de la crítica a tot arreu.\nAquesta història relata una llegenda que ens remet a un món antic de venjances i traïcions entre clans. Un exemple de la literatura xinesa universal. El clan Zhao al complet és exterminat en una matança. La pròpia reina porta al seu ventre un Zhao (Zhao Wu) i, el mateix dia de la massacre, dóna a llum. Cheng Ying, un metge-sanador, l’assisteix en el part i sacrifica el seu propi fill acabat de néixer per salvar l’últim membre de la dinastia.\nQuan es fa gran, Zhao Wu, amb l’ajuda del doctor, busca venjar-se de la família rival i dels assassins i descobreix la implacable veritat de la seva infància, emprenent un èpic viatge de sacrifici i venjança. L’Orfe del Clan del Zhao està basat en un fet històric del regne de Jin durant el període dels Regnes Combatents (475-221). Avui, sembla una història llegendària i ens remet a un món antic de venjances i traïcions entre clans, un exemple de la literatura xinesa universal.\nLa nova temporada seguirà fins el 13 de juny, carregada d’espectacles que abarquen totes les vessants interpretatives. D’una banda tindrem L’última trobada d’Abel Folk, Fedra amb Mercè Sampietro, Emma Vilarasau i Lluís Soler, la nova perla de Joan Pera Fer riure és un art i el drama dirigit i interpretat per Josep Maria Pou Prendre partit; així com màgia amb el Mag Lari o dansa, així com una important part que anirà destinada a la música tan clàssica, de cambra o orquestral i òpera com moderna amb Jorge Drexler i un musical de Els Pets i la Original Glenn Miller Orchestra coincidint amb el Festival Internacional de Dixieland.\nConsulta tota la programació de la nova temporada de teatres a Tarragona a l'agenda www.circdelacultura.com


Durant més del 80% dels anys de la història Catalana, des dels segles XI-XII, les guerres han estat constants. Hug IV d'Empúries i Pero Maça, senyor de Sangarrén, durant la Conquesta de Mallorca.\nA causa de la història i de les vicissituds compartides a través de molts segles, una gran part dels símbols tradicionals de Catalunya coincideixen amb els d'Aragó, València i les Illes Balears. Això és sovint causa de controvèrsies que provenen de les dificultats de conciliar certes percepcions culturals, històriques i lingüístiques de'allò que era l'antic Regne d'Aragó i de les zones culturalment catalanes. El Monestir de Poblet, on jeuen els antics reis, és un important i molt respectat referent simbòlic dels països de l'antiga Corona d'Aragó des de l'edat mitjana.\nSepulcres de la catedral de Girona[modifica]\nA part dels símbols de caràcter històric hi ha altres símbols populars catalans més o menys seriosos segons el cas i el context. Molts símbols populars catalans venen del folklore local, com la sardana, les havaneres (i en particular l'havanera El meu avi), els castellers, els diables i els gegants, així com el drac, i les seves derivacions, la cucafera, la víbria i el ratpenat. L'elecció de la "Pubilla" a les festes populars prové d'una tradició molt antiga basada en la transmissió de l'herència a la Catalunya rural.\nObtingut de «https://ca.wikipedia.org/w/index.php?title=Símbols_nacionals_de_Catalunya&oldid=30175274»


Es que m'han dit que..: de desembre 2014\nEleccions és quan ens inviten als tontets , que som multitud, a introduir el cos del delicte de manera decidida dins el forat , diuen... I no sigueu malpensats! Es tracta de votar, no d’assolir qualsevol fantasma d’aquells que guardes en el teu si més profund.... Poquesvergonyes!\nJa , ja sé que es presenta molt complicada la cosa, dreta, esquerra, al mig, i totes aquestes coses que se’ns plantegen. Però ben pensat no és més difícil que aconseguir aquelles metxes, aquell bany de color, sola davant del mirall...\nDreta, centre, esquerra, i més enllà, no hi ha res més fàcil! Per ordre d’un extrem a l’altre i en ordre invers a la lectura, aquí va...\nL’extrema-dreta. La gent d’extrema-dreta volen viure entre ells i gaudir d’un país sense forasters, ni pobres, ni moteros, ni tatuats, hippies, sense-sostre, joves, pastisseries orientals, ventiladors xinesos, ni per descomptat, travestis brasilers. De fet, no volen gairebé a ningú a part de gent guapa, rossa, alta, neta i en uniforme. Quin avorriment no? Hagués jurat que per apreciar els rossos i guapos fora bo poder comparar-los amb els petits i morenos!\nLa dreta. El món dels dretans, ve a ser acampi qui pugui, cadascú es preocupa del seu jardí, i el problema és teu si no segueixes. Treballem, seguim les regles, ens encanten els dinars familiars, les festes de Nadal, i el jersei amb coll en V de color pastel i de cachemir lligat a les espatlles. Els aturats, ja se sap, son uns dropos. Que treballin, no és tan complicat no? O que tinguin diners que no tenim perquè subvencionar-los per no fer res!\nEl centre. Agafes els de la dreta i els de l’esquerra, barreges bé i amb carinyo, et voilà! Ja ho has entès tot!!\nL’esquerra. Tothom és bo, inclús els dolents. A l’excepció dels banquers. Cal ajudar als pobres, inclús els dropos, perquè són bons, els homes són bons, les dones són bones. Tothom s’estima, i ens en anem a viure tots junts a la casa de la Nova Orleans.\nEls ecologistes. També porten jerseis de cashmere, però els seus són d’origen ecològic, i a més solen anar calçats amb Keds vegetals... Aquests s’encadenen a les centrals nuclears per salvar el planeta. Però no ho aconsegueixen.... O sigui que morirem tots!\nL’extrema-esquerra. Tothom guanyarà el sou mínim i viurà en apartaments col·lectius. Cada nit caldrà participar a un comitè participatiu. Penjarem els patrons amb els seu jerseis color pastel, qüestió que escarmentin. No ha funcionat mai però persisteixen!\nAquí ho tens, per fer-te una idea. Ara et toca triar i anar a votar, en funció de les teves preferències pels rossos guapos, els jersei de cashmere o les cases comunitàries.\nSíiii, pots votar per qui vulguis!\nUppps!!! Perdoneu però m’estan xiulant les orelles!!!\nAh d’acord! Em diu la veu en off, que estic parlant d’un altre país , d’una altra època... Que em deixi estar de fantasies simplistes, que estem a Andorra, l’any 21 post-constitucional...\nDeu ser l’esperit nadalenc que em faria veure els desitjos com a realitats...\nSituem-nos doncs a Andorra, i ja la tenim liada de nou. Imatge desesperada i desesperant davant el mirall, intentant esbrinar qui és qui, en el enredat panorama polític andorrà...\nEs mereixeria un Vademecum, que aquí hi ha més principis actius, més marques, més contraindicacions, que en l’industria farmacèutica!\nNomés em faltava el Josep Maria Cosan declarant-se anarquista de Centre-Dreta!!! Gent sorpresa per l’acostament de Miquel Alis als lliberals... Però si són les mateixes maneres de fer de sempre!!!\nNo hi ha tertúlia, ni reunió de politicòfils, on no sentis dir que al cap i a la fi són poques les persones que es llegeixen els programes electorals... Jo cada cop més, penso que de fet no se’ls llegeixen ni els mateixos elefants de la política!\nEnmig de la selva de traficants d’influències, i de dinosaures que juguen a repartir-se cromos, em consta que hi ha gent en totes les formacions que s’ho creu, i que treballa amb uns objectius diferents, però avancen amb propostes programàtiques i de país, cadascú dins de la seva sensibilitat. I que voleu que us digui, fins i tot em farien pensar que no tot està perdut...\nEl problema de tot plegat, és que malauradament els intringulis de les estratègies electorals vàries acaben deixant en un segon pla tota aquesta feina seriosa... Programes progressistes, valents i sovint complementaris, ofegats per enfrontaments personals, manca de visió de futur i d’intel·ligència...\nSabeu que us dic? Que tan de bo Pare Noel els hi porti a tots plegats una mica de seny... Encara que em temo que l’únic que rebran dels Reis és carbó!\nApa fins l’any que ve!\nPer l’espai d’opinió del “Ningú és Perfecte” de Radio Valira 22-12-2014\nPublicat per antonia escoda a 8:13\nEtiquetes de comentaris: Andorra, corrupció, creixer, democràcia, dubtes, educació, egos, homes i dones, interessos, liders, manipulació, opinió, partits, politica, Sentit comú, transparència, valors\nPot ser que de la companyia se n’escapin alguns, que canviïn el dial de la ràdio, que aixequin la cella i se’ls hi escapi un renec...\nQue no estàs “à la page” Antònia, que ja n’hi ha prou de pretendre arreglar el món. Que no veus que no en tens ni punyetera idea?\nO sinó, si de debò insisteixes en parlar de política que sigui graciós, en forma d’acudits. Que no és bo mirar les coses massa seriosament, que és millor arrebossar la crítica més dura amb un somriure i un toc de pandereta...\nFrancament així a pèl , no se m’acaba de donar massa bé això de les anàlisis polítiques, ho veig més clar si despotriquem entre amics i al voltant d’un bon cafè, o perquè no d’un sopar acompanyat d’un bon caldo. És llavors quan et pots permetre soltar les barrabassades que et passen pel cap, i les argumentacions escatològiques que s’escaiguin... En resum, una feinada...\nDeu ser per això que es diu que els millors pactes en política es tanquen al voltant d’un festí i una bona ampolla de vi...\nI no, no us equivoqueu. Això no és un al·legat en contra de la política i els polítics... Que ja se sap que en els temps que corren, no hi ha res més fàcil si pretens aconseguir l’ovació del públic, que un ardent discurs contra els polítics, o una critica cruenta de la política...\nQue de polítics n’hi ha de bons i de dolents és un obvietat, com hi ha mestres bons i dolents, cambrers bons i dolents, com la vida mateixa vaja... No tot es fa bé , però això no significa que tot es faci malament...\nNoto que vaig perdent audiència... Però prometo que si no m’abandoneu ara mateix us n’explico un de divertit al final!\nTornant a la qüestió que ens ocupa:\nSegons la wikipèdia, (em direu que la wikipèdia no és la Bíblia, que les seves fonts no sempre són fiables, i bla, bla, bla... Però en aquest cas ,no està de més fixar-se en el que avui en dia correspondria a la saviesa popular, en ser un portal on tothom pot participar...); Segons la wikipèdia doncs, la política prové del grec “πολιτικός” i és allò relatiu a l’ordenament de la ciutat i els assumptes del ciutadà. És una rama de la moral que s’ocupa d’una activitat segons la qual, en una societat lliure d’homes i dones, resol els problemes que es plantegen en la convivència col·lectiva. És doncs una eina en favor del bé comú, que promouria la participació ciutadana en posseir una capacitat de distribuir i executar el poder segons les necessitats del bé comú.\nO veieu com no es tan dolent això de la política!!!\nQue és el que fa doncs que una cosa que hauríem d’assumir com necessària tingui el descrèdit que té?\nPotser és que en el capitalisme a ultrança que ens hem deixat imposar, no hi ha cabuda per a la política tal com està definida. En realitat, no és la política la que gestiona els assumptes públics, sinó que li hem passat el poder a l’economia, i per conseqüent a la finança. La política, aquella cosa tan avorrida i feixuga que cal apartar i deixar de costat quan la importància del moment, la crisi omnipresent ho exigeixen. La inoperància, la impotència de la política és allò que ens han estat venent...\nEl cas és que la cosa no ha millorat deixant-ho tot en mans de l’economia!\nPotser és hora doncs de mirar de confiar una mica més en la política. Això si, en la política dels valors i dels principis. No en aquesta política espectacle, ni tan sols en els fets i gestos dels polítics als que estem acostumats darrerament, sinó en el fons, en l’essència...\nLa política neix de la necessitat d’aconseguir una convivència pacifica entre tots aquells que conformen una societat amb interessos diferents, inclús enfrontats, amb punts de vista i conviccions diverses. La política és la que ens ha de donar la capacitat de trobar solucions, equilibris entre posicions legítimament diferents. La política no hauria de ser doncs una guerra amb guanyadors i perdedors, sinó una conversació, un diàleg que ens permetés trobar els espais de trobada on conviure tots plegats.\nHe aconseguit que almenys alguns de vosaltres m’escolteu fins al final?\nUs he convençut?\nSi no, sempre em quedarà el mètode dràstic: us puc presentar als meus amics, segur que ells ho aconseguiran!\nDe debò que tinc molta sort, i per això miro de cultivar el meu jardinet d’amistats afectats pel virus de la política.\nUs prometo les vetllades més divertides i apassionants que us podeu imaginar, barreja de generes assegurada, ciència ficció, comèdia, terror, aventures, romanticisme, suspens, erotisme, i fins i tot un punt de gore i de pornografia...\nCom voleu que no arreglem el món?\nPer l’espai d’opinió del “Ningú és Perfecte” de Radio Valira 16-12-2014\nPublicat per antonia escoda a 12:16\nEtiquetes de comentaris: Andorra, Autodeterminació, creixer, democràcia, Drets, dubtes, educació, egos, fiscalitat, interessos, Intolerancia, liders, manipulació, opinió, partits, politica, Sentit comú\nNo hi ha malaltia més subjectiva que la SIDA:\nPer a molts és quelcom d’horrible que no volen ni anomenar, molts pensen encara avui en dia que es una sentencia de mort, molts altres mai de la vida tindrien una relació amb una persona seropositiva, alguns inclús tenen por de beure en el mateix got, d’altres encara branden allò de que es tracta de un càstig diví, i voldrien la eradicació dels seropositius de la terra, i per d’altres seria quelcom assimilable a qualsevol malaltia crònica com la diabetis.\nEntren en joc infinitat de variables de tota mena, des de la educació i la intel·ligència de l’individu, fins la personalitat o la influencia de la societat.\nAquesta tremenda subjectivitat i relativitat social i moral en un assumpte tan basic i necessari com son les relacions humanes, emocionals i sexuals fa que s’hagi de mirar tot plegat des de diferents angles i perspectives .\nSi ens fixem en els negacionistes, aquells per qui la SIDA no existeix, i que rebutgen qualsevol lligam entre el virus del VIH i la malaltia anomenada SIDA, consideren que els tractaments amb antiretrovirals son pur verí i que no tindrien cap mena d’eficàcia contra el SIDA. Si les seves teories fossin certes estaríem parlant de assajos clínics inútils sobre unes poblacions que no tindrien el poder social d’organitzar-se, d’informar-se i de lluitar contra el poder de les farmacèutiques.\nEn front, tenim nombrosos estudis que desmunten les teories del complot, el que passa és que sovint es basen en estudis partidistes pagats per grans multinacionals, i són assajos clínics sovint fets en el Tercer mon... Amb la conseqüència que s’alimenta encara més les teories conspiracionistes....\nSi només que sigui el dia Internacional contra la SIDA, el u de Desembre de cada any, et dediques a llegir els nombrosos blogs dedicats al tema, t’adones que enmig de totes les teories, el que sobresurt és un cert sentiment de injustícia front a la malaltia , i a les desigualtats que afavoreixen la seva propagació en els països més pobres.\nEn alguns països és delicte no revelar el teu estatus de seropositiu, inclús si utilitzes protecció i no tens conductes passibles d’infectar a ningú, en d’altres se’ls hi prohibeix l’entrada, i inclús n’hi ha que deporten els seropositius...\nTot plegat sense parlar de les desigualtats per l’accés a l’atenció sanitària...\nEn els països més rics, la cosa te encara més tela. Si per als negacionistes no existeix, i a d’altres tan se’ls hi en fum , es veu que fins i tot hi a gent que voldrien contraure el virus, els bugchasers, i és que es veu que troben la cosa totalment cool, fashion...\nEl Bugchasing, que traduït vindria a dir agafar el bitxo, és la recerca de relacions sexuals amb infectats amb el VIH i amb l’objectiu de contagiar-se. Els Bugchasers cerquen tenir barebacking, és a dir relacions sexuals sense protecció per convertir-se en VIH positius. Els Giftgivers, els que fan el regalet, son VIH positius, i es presten a donar el seu virus a qui desitgi rebre’l. Quanta generositat no? Recerca d’emocions fortes? Diuen que és un acte intensament eròtic, el darrer tabú, el acte sexual més extremat que existeix... Un desig de suïcidi? O la evidencia de una societat insatisfeta, malalta?\nTambé en els països més rics, i més enllà de curiositats individuals, cal assenyalar les importants quantitats de diners que remena l’assumpte, ja no només en relació a la industria farmacèutica, sinó entorn de tota mena d’organitzacions que treballen sobre el tema. El SIDA com a objecte de negoci?\nLa lluita contra la SIDA és un immens oceà en el qual els seropositius i aquells que els hi donen suport intenten mantenir el cap fora de l’aigua. Un oceà on neden nombrosos taurons, tots aquells que gestionen i s’aprofiten de l’epidèmia, camuflats darrere el llaç vermell , i afartant-se sobre les esquenes dels malalts.\nEscàndols en la gestió d’organitzacions benefiques, artistes en hores baixes mirant de recobrar notorietat, tot plegat un espectacle penós que no fa més que afavorir la pèrdua d’interès i de conscienciació del públic.\nQue no hi ha res guanyat! En tot cas esperem que no es compleixi la obscura predicció del gran microbiòleg Louis Pasteur, quan va afirmar:\n“Senyors, al final els microbis tindran l’ultima paraula”.\nPer l’espai d’opinió del “Ningú és Perfecte” de Radio Valira 2-12-2014\nPublicat per antonia escoda a 5:56\nEtiquetes de comentaris: creixer, De la vida i la mort, democràcia, drets humans, dubtes, educació, egos, homes i dones, interessos, Intolerancia, manipulació, opinió, persones, politica, Sentit comú, sexualitat, transparència, valors


Les sènies: el gir infinit – Marfanta\nRestes de la sènia de l'antic "Hort del Vicari" a Remolins, Tortosa. // Arxiu FJS.\nVan dir-me que als pous de sènia el matxo sempre volta cap a l’esquerra, però no em van dir el per què. Anys després, mirant un gran pessebre de Nadal, vaig gosar dir-li a l’artista de la preciosa maqueta que el matxet estava girant al revés. Suposo que per l’esperit nadalenc i per amabilitat no em va dir res sobre el meu comentari de “cuñado”…\nLes sènies ja son esmentades pels romans. Després seran perfeccionades pels àrabs. Sembla que sínia és una paraula derivada de l’àrab i nòria ho és de l’àrab sirià. A Catalunya, València i Balears es defineixen les seves parts amb petites diferències.\nMatxos, mules i rucs són preferits a cavalls i eugues o a bous i vaques, per la seva constància i ritme a la seva feina de voltar durant hores. Ho fan amb els ulls tapats amb unes ulleres (cucador) per no marejar-se, protegits del Sol amb un barret de palla. L’animalet estarà lligat entre dues barres (perxa, balancí, pèrtiga, etc. ) fixades a un eix vertical (l’arbre) que fa girar una roda dentada horitzontal (rodet) que actua sobre una altra de vertical acoblada a una altra molt més gran: la roda.\nLa roda mou tota una cordada (llibant, espart, trenat, etc.), que porta “penjada”, fins al fons del pou, on uns recipients de fang lligats cada certa distància baixen i carreguen l’aigua. Són els cadups (catúfols, cadufs, etc.), cadascun amb una capacitat de 4 o 5 litres i amb un forat al fons per deixar sortir l’aire mentre s’omplin. Mentre puja el cadup l’aigua que surt per aquest forat cau sobre l’inferior. Quan arriben dalt de tot aboquen la seva càrrega líquida sobre una mena de banyereta suspesa sobre el buit del pou, posada a l’interior de la roda, anomenada naquera (nàquera, naquereta, pastera, pastereta, etc.), de fusta o de ciment.\nDes d’aquí l’aigua corre pel seu pes fins a la bassa, al safareig o al rentador. També a la regadora, tot plegat fet de maons d’argila cuits a bòbiles properes i anivellat amb molt bon mestratge. També hi ha sifonaments –el sifó– per evitar la barrera arquitectònica de la regadora elevada sobre el terreny. La distribució es fa per mig de forats a la regadora a diferents nivells per repartir les aigües, tapats amb peces de fusta o de pedra ajustades amb un drap vell. Més endavant arribaran les portilles metàl·liques (comportes) i les boixes (vàlvules de pont).\nLa masada d’horta creix al voltant del seu pou fet a pic i pala que normalment podrà abastir un terreny fins quatre jornals. Són pous de secció el·líptica amb una amplada de tres a sis metres al seu eix més llarg i una fondària entre 12 i 25 metres, alguns menys si estan vora l’Ebre. La terra extreta al fer-se el pou s’apila a l’entorn de l’excavació. Tot aquest material està envoltat per una paret de pedra seca i forma l’andador (mota, caminal, cintell, andàmit, etc.) per on circula l’animal. Per accedir a l’andador es puja per la rampa (costa, etc.). Una figuera o un anoer a la vora fan una mica d’ombra. També es pot fer un rafal o parral circular sobre tot l’andador, això ja és una sènia de luxe, clar.\nL’interior del pou es revesteix de pedra, treballant des del fons a dalt. Tota la paret descansa sobre unes fustes d’olivera per evitar l’esfondrament del revestiment. A l’estiu es pot aixugar el pou i es quan toca refonar o netejar una mica el pou per a fer bassada d’aigua. També es poden fer mines, unes galeries horitzontals des dels laterals, per buscar més aigua.\nA principis del segle vint es substitueix la fusta de la maquinària pel metall. Tallers i fundicions de Tortosa dedicats al món de l’oli (Sales, Baró, etc…) també es dediquen a construir nous arbres, rodes, rodets, portilles, etc.\nDesprés ja s’instal·len motors elèctrics a les sènies. Es fan galeries laterals d’accés fins a un punt més baix on es posen bombes d’aspiració. A vegades s’inunden quan el nivell de l’aigua puja inesperadament. El món de la bomba elèctrica té els seus tallers de construcció i manteniment de referència comarcal: Gas, Escudé, Provinciale, Giné, etc.\nFins els anys setanta del segle passat és possible i normal veure un animalet a les sènies. Avui la majoria estan abandonades o desballestades. Si tenen prou aigua tenen bomba elèctrica o estan molt modificades. Alguns pagesos encara les mimen i cuiden perquè son conscients del seu valor patrimonial i també del sentimental. Potser, fins i tot, guarden a la seva memòria tot el vocabulari perdut de les sènies: pilars, matxos, columnes, merlets, lleonets, i un llarg etc.); o potser també recorden el del món dels basters (guarnicioners, silleros, etc), aquells artesans que “vestien” els animalets.\nA l’engranatge de la roda hi ha una pestanya metàl·lica per impedir que es faci el gir en sentit contrari. Es diu fiador, mosso, etc. Recordo bé el soroll d’una sènia funcionant: el cric-cric del fiador i l’aigua caient sobre la naquera… Un altre univers perdut. Imagino ara a vista de dron tota la Vall de l’Ebre fa molts anys: centenars de matxos i mules fent voltes i voltes i voltes pels andadors, tots al mateix temps amb la calor i la humitat de les nostres tardes d’estiu, però encara segueixo sense saber per què el gir de l’animalet és cap a l’esquerra.\nDetall de “l’arbre” de la sènia amb el nom del fabricant: “Rafael Subirats. Tortosa”. Arxiu FJS.\nDetall de placa de vidre estereoscòpica de Josep Salvany: “A prop del cementiri de Tortosa, 1914”.\nFons Fotogràfic Salvany, Biblioteca de Catalunya.\nCal suposar que es refereix al desaparegut cementiri de Sant Llatzer, avui Plaça de La Unió. La maquinària és de fusta.\nRestes de la sènia de “l’Hort de Vilafranca”, a la partida “Pimpí”, Tortosa. Arxiu FJS.\nDetall de “l’arbre” de la sènia amb el nom del fabricant: “Sales. Tortosa”. Arxiu FJS.\nSènia de “l’Hort de Parra”, a la partida “Sant Vicent”, Tortosa.\nL’andador és de dimensions considerables i té un rafal per fer ombra. Una sènia de luxe. Arxiu FJS.\nRevestiment interior del pou amb maons. Arxiu FJS.\nTreballs de neteja a un pou de sènia. Foto cortesia de Josep Francesc Sorribes Panisello,\nmembre d’una nissaga dedicada a l’excavació i manteniment de pous oberts (Pous Artesans Sorribes).\nTags: AgriculturaCulturaDiumengeMRFFernando Jaime SolerHistòriaLlenguaMemòriaOpinióPatrimoniTerres de l'Ebre\nClam institucional per la reobertura de l’Oficina de la Seguretat Social de Móra\n[#VÍDEO] Així va ser l'acte d'entrega dels diplomes als 7 Tresors de Tortosa


Castelló atorgarà el Premi Aladroc d'Honor a Verónica Sánchez en la I edició del Festival CIM - Diari Millars, informació local en valencià.\nL’Ajuntament de Castelló guardonarà a l’actriu sevillana Verónica Sánchez amb el Premi Aladroc d’Honor en la I edició del Festival de Cinema i Música CIM, que se celebrarà a Castelló del 7 al 10 de juny. El premi suposa un reconeixement a una trajectòria que inclou tres nominacions al Goya i títols molt vinculats a l’àmbit musical, com El Calentito (Chus Gutiérrez, 2005), Camarón (Jaime Chávarri, 2005) o Los 2 lados de la cama (Emilio Martínez- Lázaro, 2005), esta última serà projectada el diumenge 10 com a colofó del certamen.\nSánchez rebrà l’Aladroc d’Honor, obra de l’artista Luis Miralles, durant la gala que tindrà lloc la nit del dissabte 9 a l’Auditori de Castelló. A més, està previst que també participe l’endemà a la tertúlia dedicada a El otro lado de la cama, al costat d’Emilio Martínez-Lázaro i Natalia Verbeke.\nPost més nousL’Ajuntament d’Onda redueix la pressió fiscal del 0,88 al 0,72% per habitant en tres anys\nPost més vellsDetenen a Eduardo Zaplana, expresident de la Generalitat Valenciana


Locazione Turistica Paolotti Perugia Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nLocazione Turistica Paolotti-, Barris, Perugia, Itàlia, 6084 - Veure al mapaLocazione Turistica PaolottiVeure més fotosVeure més fotosVeure totes les 24 fotosVeure al mapaParticularitats que li encantaranpiscina privada\nSobre l'allotjamentDescripcióAl visitar Perugia, vosté es sentirà com a casa a Holiday home Paolotti Bettona - Perugia, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un refugi de descans i relax, l'hotel us oferirà una renovació total a només pases de les nombroses atraccions de la ciutat com ara Perugia San Francesco d'Assisi –Aeroport Umbria. El Holiday home Paolotti Bettona - Perugia, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Mentres estan allotjats en aquestes meravelloses instal.lacions, els clients poden gaudir de s'admeten animals de companyia, aparcament de cotxes. L'ambient de Holiday home Paolotti Bettona - Perugia es reflexa en cada habitació. forn microones, aparell de televisió, renta vaixelles, TV satèl•lit/cable, plat de dutxa són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Holiday home Paolotti Bettona - Perugia és un lloc ideal d'estada pels viatgers que busquin encant, comfort i facilitat a Perugia.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióneverarenta vaixellesempolles d'aigua de cortesiapiscina privadaTV satèl•lit/cableestris de cuinaplat de dutxa forn microonesrentadora Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el Locazione Turistica Paolotti de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 500 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.Mostrar més


4 min. Palma 21/06/2015 20:58\n260x366 Palma vol fer valer el seu pes turístic i el de la capitalitat en la seva reclamació. / ISAAC BUJ / ISAAC BUJ Palma vol fer valer el seu pes turístic i el de la capitalitat en la seva reclamació. / ISAAC BUJ / ISAAC BUJ\nL'Ajuntament de Palma demanarà al Govern que el municipi rebi una part proporcional de la recaptació que s'aconsegueixi amb la implantació de la nova taxa turística. Es vol rebre una quantitat en funció de la recaptació per disposar d'uns fons que administri el mateix Consistori, no participar d'inversions generalistes que determini el Govern a partir dels recursos obtinguts. Es tracta d'una reivindicació assumida per les tres forces que participen en el nou govern de Cort a l'espera que es concreti el nou Executiu autonòmic i que es desenvolupi la manera d'implantar aquesta nova ecotaxa que, en qualsevol cas, ja ha estat inclosa en l'acord programàtic assolit entre el PSIB, MÉS i Podem.


Hospitals en Mashonaland east (Província) - Directori - Llistat - Guia - Hospital - Mashonaland east - Zimbabwe - Hospitalsworldguide\nPàgina d'inici › Per país › Zimbabwe › Mashonaland east › Hospitals en mashonaland east (província)\nHospitals en mashonaland east (província) Mashonaland east > Zimbabwe\nEsperem que, en ser un dels 1167065 habitants de Mashonaland east (Província) que necessiti atenció mèdica en diverses ocasions de la seva vida, es pot trobar en aquesta llista de Hospitals en Mashonaland east (Província) l'hospital que cercava. Per això treballem tots els dies: facilitar la vida de persones com tu en el moment de la necessitat i l'ansietat de contactar amb un hospital.\nPoseu-vos en contacte amb nosaltres si, si navegueu per aquest lloc web, noteu algun error en el registre d'un o més Hospitals en Mashonaland east (Província). Mantenir el nivell de qualitat és un dels nostres valors, i sense que els nostres usuaris ens ajudin en això, seria bastant difícil que hàgim sabut fer-ho.\nDe vegades, de mala gana, ens hem lastimat amb coses com el ganivet de cuina o el got que es trenca a terra. Si ha tingut algun tipus d'accident domèstic i voleu saber on estan els més propers Hospitals en Mashonaland east (Província), només cal que consulteu aquesta guia hospitalària Zimbabwe.\nHospitals en Mashonaland east (Província) per categoria\nAquest és un directori d'hospitals públics Mashonaland east (Zimbabwe). Ja no has de preocupar-te per la teva situació financera per anar a un hospital. Aquí podeu conèixer tots els hospitals gratuïts d'aquesta àrea i obtenir tots els serveis que teniu\nSi necessiteu trobar un hospital privat Mashonaland east (Zimbabwe) perquè no podeu esperar el temps de la llista d'espera pública, consulteu l'hospital que voleu trobar i també veureu les opinions d'altres usuaris sobre el centre on esteu pensant Sobre anar\nHospitals en Mashonaland east (Província) per ciutat


Screen Innovations presenta la pantalla enrotllable Zero-G: HomeTheaterReview - Notícies\nScreen Innovations presenta la pantalla enrotllable Zero-G\nScreen Innovations ha introduït una nova pantalla enrotllable anomenada Zero-G. Aquesta pantalla de projecció motoritzada es desplaça al seu lloc i està suspesa per cables que poden adaptar-se al color del vostre entorn, ajudant a crear l’aspecte d’una pantalla que flota a l’espai. El Zero-G es pot combinar amb material de pantalla Slate o Pure de SI i està disponible en mides de pantalla de fins a 160 polzades en diagonal. El Zero-G estarà disponible per demanar el 15 de setembre.\nDes de Screen Innovations\nScreen Innovations (SI) ha anunciat el futur de la televisió amb Zero-G, una nova i revolucionària pantalla de projecció motoritzada que, quan es desplega, sembla literalment flotar a l’aire i sortir del camí quan no s’utilitza.\n'Zero-G ha creat un gran rebombori a la indústria i molts competidors ja en prenen fotos a les nostres fires, intentant esbrinar-ho', va dir Ryan Gustafson, innovador en cap de SI. 'Ens complau anunciar que Zero-G, el primer televisor enrotllable del món, estarà disponible per a la comanda el primer dia de CEDIA, el 15 de setembre.'\nZero-G es va crear per permetre’t veure el joc o la teva pel·lícula preferida en una imatge que “levita” al teu espai mitjançant cables que es poden combinar amb el seu entorn mitjançant el seu “sistema de coincidència de colors” propietari per tal de ser com discreta com sigui possible. Tot i que, segons SI, 'això és només una caixa de llapis de colors'.\nNo reorganitzeu la vostra habitació\n'Hem escoltat tantes persones que havien d'alterar completament l'orientació natural de la seva habitació perquè només hi havia un lloc on poder muntar un televisor'. Va dir Blake Vackar, vicepresident de vendes de SI. 'Fins i tot les pantalles motoritzades de vegades poden ser una molèstia visual amb una gran' caiguda negra 'que connecta la superfície de visualització amb la caixa. Atès que Zero-G està suspès per cables, es pot col·locar a qualsevol lloc d'una habitació, fins i tot davant d'una badia de finestres o una paret art-deco.\nSI ha inclòs una sèrie de funcions que fan que Zero-G sigui un producte senzill d’instal·lar i configurar. El PCB model extraïble, els tubs elevadors superiors i les portes de la badia de bombes preprogramades de fàbrica en el seu model a ras són només algunes d’aquestes característiques. SI també ha dissenyat un límit superior automàtic mitjançant un sensor òptic i, opcionalment, també enviarà el tub de material separat de la caixa per a instal·lacions de nova construcció.\nUna pantalla completament única\nVackar continua: 'Zero-G és una pantalla completament única que no existeix en cap altre lloc i és completament nova per a la indústria de la projecció de dues peces'.\nOpcions de material de pantalla:\nEl guardonat material de pissarra rebutjat per la llum ambiental de Pure o Pure - pantalla blanca o gris de qualitat superior de SI.\nMides de pantalla:\nFins a un màxim de 160 polzades en diagonal amb una relació d'aspecte 16: 9, ideal per a instal·lacions residencials o comercials grans.\n• CEDIA 2015 Reportatge i presentació de fotos a HomeTheaterReview.com.\n• Screen Innovations anuncia material de pissarra de menor guany a HomeTheaterReview.com.\nnovetat en tecnologia de cinema a casa\n1 auriculars sobre-orella per a tres conductors més